Ο **Αθλητικός Όμιλος Καλαθοσφαίρισης Ιεράπετρα (Α.Ο.Κ.Ι)** *(πρώην Α.Ο.Ι)* είναι ελληνικό αθλητικό σωματείο που δραστηριοποιείται στην πόλη της Ιεράπετρας, στο Νομό Λασιθίου, όπου και βρίσκεται η έδρα του, το Κλειστό Γυμναστήριο «Μάρκος Φωνιαδάκης». Επίσημο έτος ίδρυσής του είναι το 2004 και αγωνίζεται με χρώματα το κόκκινο, το μπλε και το λευκό. Διατηρεί τμήματα ανδρικής και γυναικείας καλαθοσφαίρισης όλων των ηλικιακών ομάδων, καθώς και τμήματα αθλητικής βελτίωσης και ακαδημιών ποδοσφαίρου για αγόρια και κορίτσια.

Ίδρυση συλλόγου
---------------

Ο Α.Ο. Ιεράπετρα ιδρύθηκε το 2004 προκειμένου να ενώσει όλες τις δυνάμεις του μπάσκετ της πόλης σε ένα σωματείο, το οποίο θα καλλιεργεί αποκλειστικά το άθλημα. Το 1984 δημιουργήθηκε η προκάτοχός του ομάδα, η Α.Ε. Λυγιά Ιεράπετρας, η οποία κατέκτησε το 2006 τους μοναδικούς Παγκρήτιους τίτλους (Πρωτάθλημα και Κύπελλο Ε.ΚΑ.Σ.Κ.) που έχει να παρουσιάσει ο νομός Λασιθίου, ανεβαίνοντας για πρώτη φορά σε εθνική κατηγορία. Το καλοκαίρι του 2006, με την 18/25-5-2006 απόφαση της Ε.Ο.Κ. ολοι οι αθλητές της Λυγιάς απορροφήθηκαν από τον Α.Ο. Ιεράπετρα ο οποίος προωθήθηκε στις εθνικές κατηγορίες.

Τμήμα καλαθοσφαίρισης ανδρών
----------------------------

### Ιστορική αναδρομή

Κατά την παρθενική του περίοδο στη Γ' Εθνική Κατηγορία, 2006-07, ο σύλλογος ολοκλήρωσε τις αγωνιστικές του υποχρεώσεις στην 5η θέση του ομίλου του, παραμένοντας χωρίς προβλήματα στην κατηγορία. Την επόμενη χρονιά, 2007-08, αναρριχήθηκε στη 2η θέση της τελικής βαθμολογικής κατάταξης, πίσω από μια επίσης κρητική ομάδα, τον ΟΦΗ Στην ίδια θέση τερμάτισε και την επόμενη αγωνιστική περίοδο, 2008-09, πραγματοποιώντας σταθερά καλές εμφανίσεις. Ωστόσο την επόμενη χρονιά, 2009-10 η κακή πορεία του συλλόγου με μόλις δύο νίκες και ένα μηδενισμό, τον οδήγησαν στην προτελευταία θέση της κατάταξης και στον υποβιβασμό.

Την περίοδο 2011-12 η ομάδα της Ιεράπετρας τερμάτισε πρώτη στον όμιλό της στα πλαίσια του Πρωταθλήματος Ανδρών της Ε.ΚΑ.Σ.Κ. ωστόσο έχασε τον τίτλο του πρωταθλητή από το Φιλαθλητικό Ηρακλείου. Ωστόσο μετά από την αδυναμία του τελευταίου να αγωνιστεί σε πανελλαδικό επίπεδο τη χρονιά 2012-13, την πρόσκληση της Ε.Ο.Κ. αποδέχθηκε τελικά ο Α.Ο. Ιεράπετρας. Ο τελευταίος εντάχθηκε στο δυναμικό του 2ου Ομίλου Νότου χωρίς, ωστόσο, να καταφέρει να παραμείνει στην κατηγορία εφόσον ολοκλήρωσε τις αγωνιστικές του υποχρεώσεις στην 11η θέση του βαθμολογικού πίνακα.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Ιεράπετρα διαγωνίζεται στο Πρωτάθλημα της Α' Κατηγορίας Ανδρών που διοργανώνει η Ένωση Καλαθοσφαιρικών Σωματείων Κρήτης.

Έδρα του συλλόγου είναι το Κλειστό Γυμναστήριο «Μάρκος Φωνιαδάκης». Πρόεδρος του συλλόγου είναι ο Βαγγέλης Πλεξουσάκης. Καθήκοντα προπονητή διατηρεί ο Μαρίνος Γαϊτανάκης.

Τμήμα καλαθοσφαίρισης γυναικών
------------------------------

### Ιστορική αναδρομή

Την αγωνιστική περίοδο 2011-12, οπότε και αγωνίστηκε στο τοπικό Πρωτάθλημα Γυναικών που διοργανώνει η Ε.ΚΑ.Σ.Κ. η Ιεράπετρα δεν πέτυχε καμία νίκη, καταλαμβάνοντας την 4η και τελευταία θέση της βαθμολογίας. Την περίοδο 2012-13 το τμήμα δεν δήλωσε συμμετοχή στο Πρωτάθλημα.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Ιεράπετρα διαγωνίστηκε στο Πρωτάθλημα της Α' Κατηγορίας Γυναικών που διοργανώνει η Ένωση Καλαθοσφαιρικών Σωματείων Κρήτης. Έχοντας συλλέξει μόνο ήττες, κατετάγη στην 5η και τελευταία θέση της τελικής βαθμολογίας, με αποτέλεσμα να μην συμμετάσχει στα play-off.

Έδρα του συλλόγου είναι το Κλειστό Γυμναστήριο «Μάρκος Φωνιαδάκης». Πρόεδρος του συλλόγου είναι ο Βαγγέλης Πλεξουσάκης.

Παραπομπές
----------

1. 1 2 3  «Κλειστό Γυμναστήριο Μάρκος Φωνιαδάκης» Αρχειοθετήθηκε 2012-09-23 στο Wayback Machine. πληροφορίες στον επίσημο ιστότοπο του συλλόγου.
2. 1 2 3 4  «Η ιστορία του Α.Ο Ιεράπετρα» Αρχειοθετήθηκε 2012-08-18 στο Wayback Machine. πληροφορίες στον επίσημο ιστότοπο του συλλόγου.
3. ↑  «Νέα τμήματα στον Α.Ο.Ι.» Αρχειοθετήθηκε 2012-09-23 στο Wayback Machine. ανακοίνωση στον επίσημο ιστότοπο του συλλόγου.
4. ↑  «Καλάθια στις... φλόγες: Α.Ο. Ιεράπετρα»[*νεκρός σύνδεσμος*], αφιέρωμα στον επίσημο ιστότοπο της κρητικής εφημερίδας «Πατρίς».
5. 1 2 3 4 5  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
6. ↑  «Πρωταθλητής Κρήτης ο Φιλαθλητικός!» Αρχειοθετήθηκε 2012-04-13 στο Wayback Machine. άρθρο στον ιστότοπο Cretalive.com, 7 Απριλίου 2012.
7. 1 2 3  «Η Ιεράπετρα δήλωσε συμμετοχή στην Γ' Εθνική, αντί του Φιλαθλητικού!»[*νεκρός σύνδεσμος*], άρθρο στον ιστότοπο Cretalive.com, 30 Ιουνίου 2012.
8. ↑  «Βαθμολογία & Αποτελέσματα Γυναικών 2011-12» Αρχειοθετήθηκε 2015-12-16 στο Wayback Machine. πληροφορίες στον επίσημο ιστότοπο της Ε.ΚΑ.Σ.Κ.
9. ↑  «Αποτελέσματα 2011-13» Αρχειοθετήθηκε 2014-04-09 στο Wayback Machine. πληροφορίες στον ιστότοπο KritikoBasket.gr.
10. ↑  «Βαθμολογία & Αποτελέσματα Γυναικών 2013-14» Αρχειοθετήθηκε 2014-07-08 στο Wayback Machine. πληροφορίες στον επίσημο ιστότοπο της Ε.ΚΑ.Σ.Κ.
11. ↑  «Αποτελέσματα ΕΚΑΣΚ: Πρώτο και αήττητο το Αρκάδι, στα πλέι οφ ο ΟΑ Χανίων 2000!», άρθρο στον ιστότοπο WePlayBall.gr, 2 Απριλίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Ιεράπετρα, επίσημος ιστότοπος.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.Κ. 2021-2022 |
| --- |
|  |
| 0 | 
* Α.Γ.Ο.Ρ.
* Ακαδημία Ρεθύμνου
* Αναγέννηση Αρκαλοχωρίου
* Άσκηση Ηρακλείου
* Δειλινό
* Ηράκλειο
* Ηρόδοτος Νέας Αλικαρνασσού
* Ιεράπετρα
* Κύδων Χανίων
* Μεσσαρά
* Πεδιάδα Χερσονήσου
* Χανιά Ο.Α.
* Χανιά B.C.
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.ΚΑ.Σ.Κ. 2021-2022 |
| --- |
|  |
| 0 | 
* Αρκάδι
* Εργοτέλης Ηρακλείου
* Ηρόδοτος Νέας Αλικαρνασσού
* Ιεράπετρα
* Ο.Φ.Η.
* Χανιά 2000
 |  |

 |